open-index/open-wikipedia-markdown huggingface dataset:
Kopibok

**Kopibok** er en samling kopier av utsendte brev, notater o.l, ofte innbundet i protokoller. Formålet med kopibøker er å sikre en gjenpart i bedriften eller organisasjonen. De er til vanlig ordnet kronologisk, med de eldste kopiene først. Kopiboka er dermed et register, hvor registerpostene i seg selv er dokumentene. For å få en bedre søkeinngang enn den kronologiske er noen kopibøker utstyr med hjelperegistre, for eksempel alfabetisk etter korrespondansepartnerne.

## Historisk utvikling
Kopibøker med gjenpart av utgående kongebrev finnes i den dansk-norske sentralforvaltningen fra 1500-tallet, jf registre og tegnelser i Danske Kancelli 1523-1799 og tilsvarende i Rentekammerets ekspedisjonsprotokoller 1660-1814. De fleste eldre kopibøkene er ordnet kronologisk etter ekspedisjonsdato. Etter hvert ble det vanlig å føre register til kopibøkene, ofte et kombinert korrespondanse- og emneregister.

Før 1660 hadde konge og riksråd ett ekspedisjonskontor for statssaker. På 1650-tallet var kopistene opptatt med å føre inn i kopibøkene brev som var seks år gamle. Det var da kong Frederik 3. grep inn og fikk kontoret inndelt i «kollegier» tilsvarende våre departementer, der hvert kollegium fikk tildelt et fagområde. 

Kopiboka ble håndskrevet til overgangen mellom 1800 og 1900-tallet. I mange tilfeller er bare meningsinnholdet og ikke det fullstendige brevet skrevet inn. De ble også gjerne skrevet av fra godkjente og rettede konsepter, og ikke etter originalbrevene som ble sendt ut. Avskriftene kan dermed være tatt en god stund etter at brevene ble sendt ut. Fra midten av 1800-tallet begynte man i privat sektor å ta presskopier, som man satte inn i kopibøkene. Presskopier er direkte avtrykk av de utgående brevene. Problemet med presskopiene er at de på svært tynt papir, og avtrykket kan være så utydelig at de i dag kan være svært vanskelig å lese.

Etter at skrivemaskinene ble vanlig i kontorarbeid etter ca 1900, ble det vanlig å ta gjennomslag av de utgående brevene. Gjennomslagene ble satt inn i kopibøkene i kronologisk rekkefølge. Som oftest var fargen på gjennomslaget til de kopiene som skulle settes inn i kopiboka røde, og kopiboka fikk derfor ofte navnet «rødkopi». Neste fase i utviklingen var å ta kopier av utgående brev på kopimaskin, og etter innføring av tekstbehandling tok man egne utskrifter til kopiboka. Da skrev eller stemplet man ofte ordet «rød» på eksemplaret som skulle til kopibok. Etter innføringen av fullelektronisk arkiv er det ikke lenger behov for kopibok på papir. Kopibokfunksjonen er da innebygd i det elektroniske arkivet. Kopibøker i offentlig forvaltning skal bevares dersom Riksarkivaren ikke fastsetter noe annet.

## Referanser


## Eksterne lenker
* Arkivverkets omtale
Cytoskjelett

**Cytoskjelettet** er et organisert og dynamisk system av fibre i cytoplasma hos eukaryote celler. Cytoskjelettets hovedfunksjon er å gi cellen fasong, bevegelse og mekanisk styrke.

## Ulike typer
Cytoskjelettet deles gjerne inn i tre hovedtyper; mikrofilamenter, intermediære filamenter og mikrotubuli.
### Mikrofilamenter (aktin)
Mikrofilamenter er lange aktinkjeder (F-aktin) som består av en rekke globulære subenheter (G-aktin). Mikrofilamenter er distribuert i hele cytoplasma, men finnes i høyest konsentrasjon rett under plasmamembranen. Filamentene er en fleksibel heliks med en diameter på 7-9 nm. Mikrofilamentene utøver en rekke viktige funksjoner i cellene. De regulerer cellefasong, medierer bevegelse (lamellipodia/filopodia), inngår i mikrovilli og danner aktinringen som snører av de to dattercellene ved cytokinese. For øvrig utøver mikrofilamentene en sentral funksjon ved muskelkontraksjoner. 
### Intermediære filamenter
Intermediære filamenter består av ulike typer fiberproteiner - keratin, vimentin og lamin. De kan visualiseres som fleksible tau med en diameter på omkring 10 nm. De intermediære filamentenes hovedfunksjon er å gi mekanisk styrke til celler og vev. De gir også mekanisk støtte til cellekjernen.
### Mikrotubuli
Mikrotubuli er lange kjeder av det globulære proteinet tubulin. Det er en stiv, hul heliks med en diameter på 25 nm. Mikrotubuli har sitt utspring fra et centrosom som befinner seg nær kjernen. Funksjonelt sett er mikrotubuli involvert i å opprettholde cellens fasong og danner et nettverk som dikterer plasseringen til enkelte organeller (bl. a. endoplasmatisk retikulum). Mikrotubuli er også involvert i bevegelse, både intra- og ekstracellulært. Flageller som muliggjør bevegelse hos bakterier, har en kjerne av mikrotubuli. Det samme har flimmerhår (*cilier*) som blant annet har i oppgave å fjerne partikler fra luftveiene. Hva gjelder intracellulær transport danner mikrotubuli et nettverk som fasiliterer transport av vesikler inne i cellen. Mikrotubuli danner også den mitotiske spindel under celledeling.

## Eksterne lenker
*
Hardy Amies

**Hardy Amies** er et motehus som ligger i Savile Row nr 14, i sentrum av London. Motehuset ble etablert av den engelske skredderen sir Edwin Hardy Amies (17. juli 1909 - 5. mars 2003) i 1946. 
Amies er mest kjent i England for å ha laget klær til dronning Elisabeth II. Amies satte opp sitt første catwalk-show i 1961 på Ritz Hotel i London. I mai 1973 solgte Amies selskapet til Debenhams, et varehus i London. Amies kjøpte selskapet tilbake i 1981. I mai 2001 solgte Amies igjen selskapet, denne gangen til Luxury Brand Group.  
 
Etter å ha gått konkurs, ble selskapet kjøpt opp av Fung Capital i 2008. Idag er Hardy Amies en kombinert skredder og et motehus. Claire Malcolm ble i mai 2010 hoveddesigner for motehuset.
Nivelles-Baulers

**Circuit de Nivelles-Baulers** (flamsk: *Circuit Nijvel*) var en 3,72 km lang racerbane 38 km sør for Brussel i Belgia. Banen ble bygget i 1971, og var to ganger arrangør av Formel 1-løpet Belgias Grand Prix, i 1972 og 1974. Banen ble nedlagt i 1981.

Nivelles-banen ble bygget som et sikkert alternativ til Spa-Francorchamps, men banen var kanskje *for* sikker. Den hadde enorme avkjøringssoner, var flat og uten særpreg, og ble av mange førere beskrevet som tørr og steril. Nivelles var heller ikke populær blant betalende tilskuere, som syntes de havnet for langt unna banen. Da banen ble bygget var det meningen at Belgias Grand Prix skulle alternere mellom Nivelles og Zolder, som lå i den flamske delen av Belgia.

Banen havnet allerede tidlig i sin levetid i økonomiske problemer, og driftsselskapet gikk konkurs i 1974. De klarte imidlertid å finne tilstrekkelig med sponsorer til å arrangere Formel 1-løpet samme år. I 1976 var det igjen Nivelles' tur til å arrangere Belgias Grand Prix, men på grunn av at asfalten var i svært dårlig forfatning ble banen ikke ansett som sikker nok for Formel 1. I 1980 ble banen ansett som for farlig til bilracing, mens motorsykkelløp fortsatte til 1981. Da banens lisens utløp 30. juni 1981 ble banen endelig stengt for godt. Fram til slutten på 1990-tallet ble pitbygningene og banen stående forlatt, men det var mulig å kjøre illegale runder rundt banen. Først på 2000-tallet ble imidlertid baneanlegget revet og er nå en del av et industriområde. Det er imidlertid fremdeles mulig å se spor av banen.

## Eksterne lenker
* Flyfoto av baneområdet, fra Google Maps
Trondhjems Historiske Forening

**Trondhjems Historiske Forening** (**THF**) ble stiftet i 1897 i forbindelse med Trondheim bys 900-årsjubileum.

## Trondhjemske Samlinger
Siden 1901 har forening stått for utgivelsen av skriftserien *Trondhjemske Samlinger*. Serien lå i dvale i perioden 1926 til 1947. Siden 1983 har skriftserien stort sett hatt karakter av en årbok.

## Andre utgivelser
* *300 år med Cicignon* (1981) 
* *Trondheim i 1000 år* (1972)

## Eksterne lenker
* http://trondhjemshistoriske.no/ Trondhjems Historiske Forenings nettside
*Arkivet til Trondhjems Historiske Forening for årene 1893-2001 finnes ved NTNU Universitetsbiblioteket
Alf Kiil

**Alf Kill** (født 1. juni 1906 i Målselv, død 29. januar 1995, var statsarkivar i Trondheim 1954-1974. Kiil skrev boka **Arkivkunnskap. Statsarkiva** e-bok. Den utkom i 1969. Den inneholder omfangsrik informasjon om arkivskapere og arkivenes innhold, og regnes som et standardverk for beskrivelse av statsarkivenes bestand og arkiver.

## Eksterne lenker
* 
* Biografi hos Arkivverket
Kysten er klar

**Kysten er klar** var et samarbeidsprosjekt mellom Sør-Trøndelag fylkeskommune og 11 kommuner på Trøndelagskysten. De 11 kommunene var Osen, Roan, Åfjord, Rissa, Bjugn, Ørland, Frøya, Hitra, Agdenes, Snillfjord og Hemne. Prosjektet arbeidet i hovedsak med omdømmebygging, kurs, nettverksbygging, traineeprogram og felles arealforvaltning. Prosjektet ble etablert i 2009 og avviklet i 2015.

## Eksterne lenker
*
Sør-Trøndelag Historielag

**Sør-Trøndelag Historielag** er paraplyorganisasjon for historie-, museums- og slektshistorielagene i fylket og er tilsluttet Landslaget for lokalhistorie. Fylkeslaget ble stiftet 22. september 2001. Per 1. januar 2012 var 38 lag tilsluttet. Disse lagene har tilsammen ca.  enkeltmedlemmer. 

Fylkeslaget utgir årboka *Trønderveven* sammen med Trøndelag folkemuseum. Fylkeslaget er medarrangør av Dei jämt-trønderske historiedagene som blir arrangert annenhvert år, vekselsvis i Trøndelag og i Jämtland.

## Eksterne lenker
* Sør-Trøndelag Historielag
* - Landslaget for lokalhistorie
Torra

**Torra** er et sjømerke i form av en varde på holmen Torraskjæret i Bjugn kommune i Trøndelag. Varden kalles også Torramuren. Varden bærer innskriften «Oppsatt 1871», samt flere navn som kanskje viser til dem som bygde varden. Den forholdsvis sjeldne fargekombinasjonen (hvit varde med rødt belte) gjør det lett å kjenne igjen stedet.

Etter tradisjonen skal Torramuren markere at de sjøfarende her er halvvegs langs kystlinjen. Det rår imidlertid usikkerhet om hva man er halvvegs til og fra. En teori er at varden markerer halve vegen mellom svenskegrensa i sør og russegrensa i nord. En annen teori er at på dette punktet i leia var nordfarerne halvvegs mellom Bergen og Lofoten.

Varden Torra inngår i turløypa Fyr til fyr i Fosen, etablert av Norsk Fyrhistorisk Forening i Kulturminneåret 2009.
Analyse av sosiale nettverk

**Analyse av sosiale nettverk** (fra engelsk: *Social network analysis*, SNA) er en betegnelse på en metode for å analysere sosiale nettverk. Metoden blir brukt til å forklare sosiale relasjoner med begreper fra  nettverksteori, noder (som representerer nettverkets individuelle aktører) og bånd/knuter (som representerer relasjonene mellom individene, deriblant vennskap, slektskap, posisjon i en organisasjon eller seksuelle forhold).

Disse nettverkene kan presenteres i form av diagram, der nodene vises som punkter og bånd vises som linjer.

I 1954 ble begrepet benyttet av J. A. Barnes, og slik analyse har fått utvidet bruk gjennom virksomheten til S.D. Berkowitz, Stephen Borgatti, Ronald Burt, Kathleen Carley, Martin Everett, Katherine Faust, Linton Freeman, Mark Granovetter, David Knoke, David Krackhardt, Peter Marsden, Nicholas Mullins, Anatol Rapoport, Stanley Wasserman, Barry Wellman, Douglas R. White, and Harrison White.

## Referanser


## Eksterne lenker
* Emne: «Computational sociology» og «Social network analysis»
Skaun Historielag

**Skaun Historielag** er en interesseorganisasjon i Skaun kommune i Trøndelag stiftet den 19. oktober 1983.

Lagets formål er å vekke historisk interesse, øke og spre kunnskap om fortida, verne om materielle kulturminner og ta vare på muntlige tradisjoner om liv og arbeid i eldre tid.

Per august 2023 har laget ca. 140 medlemmer, og er tilknyttet Sør-Trøndelag Historielag og Landslaget for lokalhistorie.

Historielaget har det overordna ansvaret for Skaun bygdamuseum, som driver Museet på Skreddarhaugen, Melby skolemuseum i Råbygda, redskapssamling fra landbruket og en lokalhistorisk utstilling.

## Ledere
*1983–1987: Joar Eidsli
*1987–2001: Ottar Ribe
*2001–2004: Ove Magnar Holje
*2004–2009: John J. Dahlen
*2009–2015: Leif Olav Syrstad
*2015–2018: Steffen Onsøien
*2018– d.d.: Rita Elvira Husby

## Ledere av Skaun bygdamuseum

* 1997–2015: Hallgerd Aune
* 2015–2018: Leif Olav Syrstad
* 2018- d.d.: Tove Merete Rosvold

## Utgivelser

### Årbøker
*Årbok nr 1: 1990 – *Husmannskår i Børsa og Buvika*, av Ottar Ribe og Ludvik Snøfugl
*Årbok nr 2: 1991 – *Husmannskår i Skaun*, av Ottar Ribe og Gjertrud T. Melby
*Årbok nr 3: 1992 – *Kirkene i Skaun*, av Ottar Ribe
*Årbok nr 4: 1993 – *Bautamenn, pilegrimsveger og smykkefunn*, av Ottar Ribe
*Årbok nr 5: 1994 – *Noen middelalderbrev fra tida omgring 1300*, av Ottar Ribe
*Årbok nr 6: 1995 – *Krig, okkupasjon, fred 1940-1945*, av Per Aune, Asbjørn Liaklev og Ludvik Snøfugl
*Årbok nr 7: 1997 – *Farvel da, slekt og venner*, av Arnold Bakken (Skaun kommunes kulturbind nr. 1)
*Årbok nr 8: 1999 – *Bautasteinene på Naustan*, av flere forfattere
*Årbok nr 9: 2000 – *Rossvoll gård i Børsa*, av Ottar Ribe (i samarbeid med Skaun kommune)
*Årbok nr 10: 2006 – *Næringsliv og bygdeliv i gammel og ny tid*, av Gerd Søraa og flere
*Årbok nr 11: 2008 – *Streiken i Buvika*. Redaktør Gerd Søraa
*Årbok nr 12: 2011 – *Børsøra*. Redaktør Gerd Søraa
*Årbok nr 13: 2013 – *Hovedtema: Krig og okkupasjonstid*. Redaktør Gerd Søraa
*Årbok nr 14: 2015 – *Hovedtema: Lensmann Erling Sletbak*. Redaktør Skaun historielag
*Årbok nr 15: 2018 – *Avholdsbevegelsen i Buvika 1883-1958* av Oddbjørn Snøfugl
*Årbok nr 16: 2019 – *Skolen i Skaun gjennom 150 år* (ungdomsskolen i Skaun 50 år), av Arnold Bakken
*Årbok nr.17: 2020 – *Gull, sagbruk og emigranter*. Utgitt av Skaun Historielag
*Årbok nr.18: 2021 – *Simsfossen kraftverk 100 år*. Utgitt av Skaun Historielag

### Andre utgivelser
*2003 – Konfirmantbøkene fra Børsa og Buvika, av Jens Engen, Ester Meistad, Ove Magnar Holje og John Kjørem
*2005 – *Fra rideveg til motorveg: Veglangs i Skaun gjennom 1000 år*, av Gerd Søraa
*2006 – *Buvika nå for tida*, av Gerd Søraa

## Referanser


## Eksterne lenker
Jehans Storvik

**Jehans Storvik** er en norsk lokalpolitiker i Vågå for Arbeiderpartiet. Han ble 8. mai 2012 valgt til fungerende varaordfører i kommunen av Vågå kommunestyre, for å erstatte Iselin Jonassen som samtidig rykket opp til fungerende ordfører. Storvik er leder for Nord-Gudbrandsdal videregående skoles avdeling i Lom.

## Referanser
My Cherie Amour

**«My Cherie Amour»** er en amerikansk soulklassiker fra 1969, skrevet av sanger/låtskriver Stevie Wonder, Sylvia Moy og Henry Cosby. Cosby var også produsent. Den ble utgitt 28. januar 1969 på singlen Tamla T&nbsp;54180.

Sangen ble opprinnelig innspilt i 1966, men ikke utgitt (Den ble remikset for utgivelse i 1969). 

## Innhold
Sangen ble opprinnelig skrevet om Wonders kjæreste, som han hadde mens han gikk på the Michigan School for the Blind i Lansing, Michigan. Den hadde tittelen «Oh My Marcia». Etter bruddet mellom dem ble tekst og tittel forandret til det mer generelle *«cherie amour»*

## Coverversjoner
«My Cherie Amour» var inkludert på Jackson 5s debutalbum, *[[Diana Ross Presents the Jackson 5]]* (1969), med ledevokaler av Jermaine Jackson. Coverversjoner ble også foretatt av sangeren Andy Williams (på hans 1969 RIAA-sertifiserte gullalbum *[[Get Together with Andy Williams]]*), i en instrumental reggae/jazzversjon med Harry Johnson & The All Stars (til gruppas *[[Liquidator]]* (1969)), Smokey Robinson and The Miracles (på gruppas album *[[What Love Has...Joined Together]]* (1970)), Engelbert Humperdinck ‎(på hans album *[[We Made It Happen]]* (1970)), Billy Eckstine (på hans album *[[Feel the Warm]]* (1971)), Donnie Elbert ‎(på hans album *[[Stop In The Name Of Love]]* (1972)) og Quincy Jones (på hans album *[[Mellow Madness]]* (1975) med sang av Leon Ware, Minnie Riperton og Paulette McWilliams). Dens kjente basslinje har også blitt anvendt i flere andre sanger, mest notabelt «Until You Come Back to Me» med Aretha Franklin og «Soul Inspiration» med Anita Baker.

Mot slutten av 1970-årene ble coverversjoner foretatt av flere discoartister, deriblant Rhythm Heritage (1976), Soul Train Gang (1977), Alice Street Gang (1978), Triple S Connection (1979,) Orquesta Novel (1980) og italienske Mina (1987). Discogruppen Boney M. gjorde en coverversjon på single. Den ble senere tatt med på gruppas album *[[Eye Dance]]* (1985). I 1994 gjorde meksikanske Cristian Castro en coverversjon på spansk, «Mi Querido Amor», på albumet *[[El Camino del Alma]]*. I 2007 gjorde Eros Ramazzotti en coverversjon på tributtalbumet Rhythms del Mundo Classics med the Buena Vista Social Club.

## Norsk versjon
Ingebrigtsen har skrevet en norsk tekst. Den norske tittelen er «Du min kjæreste».

### Innspilling
*Terry & Lena. Utgitt på LP-platen *Terry & Lena´s andre LP* (Experience EXP&nbsp;LP&nbsp;2012) i 1975.

## Listeplasseringer
Vi trøng kvarainn

***Vi trøng kvarainn*** er en musikk-EP med Thomas Brøndbo, utgitt i september 2012. Tittellåten er den siste sangen som er skrevet av Per Erik Wallum tre år før han døde. Låten hadde Wallum tenkt at skulle være med i Melodi Grand Prix 1987 med Bjarne Brøndbo som vokalist, men fikk avslag. Sangen ble funnet frem igjen i 2010 av Stian og Kine Wallum i forbindelse med en hyllest-konsert for Per Erik Wallum i anledning at han ville fylt 60 år. Thomas Brøndbo ble valgt som sanger.

## Sporliste

# «Vi trøng kvarainn» (Wallum)
# «Ha det som mæ» (Rodahl/Brøndbo)
# «Vend på kvar en stein» (Henriksen)
## Medvirkende
### Musikere
* Thomas Brøndbo - sang, kor, keyboard, perkusjon, låtskriver
* Eirik Øien - bass/gitar, produsent, eier av studio, miksing 
* Terje Tranaas - keyboard 
* Eirik Engan - trommer
* Geir Sundstøl - gitarer
* Daniel Viken - gitarer
* Thomas Henriksen - keyboard, låtskriver/produsent på *Vend på kvar en stein*
* Øyvind Smidt – bass/fele 
* Freddy Bolsø - trommer 
### Øvrige
* Tommy Rodahl - låtskriver
* Per Erik Wallum - låtskriver
Trondheim Balldans

**Trondheim Balldans** er en dansegruppe hjemmehørende i Trondheim. De framfører selskapsdans som har vart brukt av byens borgerskap under 1600- 1700- og 1800-tallet (også kalt stildans).

Gruppen ble etablert i 2007 og har som målsetting dels å utøve dansen for egen del, dels å spre kjennskap til dansen i sin kontekst gjennom forestillinger. Trondheim Balldans består av 14 dansere og en pianist. I sine forestillinger blander de vanligvis dansing med å fortelle om dansehistorie, drakthistorie og lokalhistorie. Antrekkene er laget med utgangspunkt i dels 1600-talsdrakt, dels i de ulike stilretningene på 1800-tallet.

## Repertoar
Danserepertoaret består fremst av formasjonsdanser som for eksempel rekkedanser og kvadriljer. For å få et lokalt tilsnitt har en valgt å bruke dansebeskrivelser og musikk fra manuskripter på Gunnerusbiblioteket og Statsarkivet i Trondheim.

## Eksterne lenker
* Trondheim Balldans
Johan Christian Tellefsen

**Johan Christian Tellefsen** (født 6. oktober 1774 i Trondheim, død 9. november 1857) var organist i Domkirken i Trondheim 1807–57. Han var også bibliotekar ved Det Kongelige Norske Videnskabers Selskab (DKNVS) (i dag Gunnerusbiblioteket).

## Bakgrunn og arbeid
Johan Christian Tellefsen var sønn av Johan Cornelius Tellefsen (død 1777) og Ida Margareta Neumann. I 1794 ble han student ved Trondheim katedralskole. I 1804 ble han ansatt som bibliotekar Christian Ernst Heltzens assistent. Oppgaven hans var å ordne Christopher Hammers boksamling, som kom til Det Kongelige Norske Videnskabers Selskab i 1805. 

Den musikalske Tellefsen ble pianist i ung alder. I 1807 fikk han stilling som organist i Domkirken, en stilling han hadde til sin død. Han giftet seg med den kjente pianisten Anne Cathrine Stibolt (1784-1860) i 1808. 

Tellefsen ble valgt til Otto Thott Fritzners etterfølger i biblioteket og var dermed DKNVS’s nye bibliotekar fra 25. mars 1825. Han jobbet med katalogoppgaver og utga flere bibliotekkataloger, bl.a. 1819-katalogen til pergamentbrev og den første kontinuasjonskatalogen over tilvekst siden 1808, som var ferdig i 1831. Samtidig var han opptatt med håndskriftsamlingsrevisjonen. Tellefsen søkte avskjed fra biblioteket i desember 1856. Han døde den 9. november 1857.

## Referanser


## Litteratur
* J. B. Halvorsen, *Norsk Forfatter-Lexikon 1814 – 1880* Femte bind, Kristiania 1901
* *Det kongelige Norske Videnskabers Selskab. Skrifter 1993, nr. 1: Til opplysning, Universitetsbiblioteket i Trondheim 1768 – 1993.* DKNVS /Tapir forlag 1993 ISBN 82-519-1467-1, ISSN 0368-6310
Håkon Storm-Mathisen

**Håkon Storm** (født **Håkon Storm-Mathisen** 1967 i Oslo) er en norsk jazzgitarist.  

Han spilte i 1987 i trioen "Mathisfantene" før han studerte noen år ved Rytmisk Musikkonservatorium i København under veiledning av Ole Kock Hansen (1945–) fra DR Big Band. 

Fra 1992 var han tilbake  og spilte med Anders Engen trommer og bassen Carl Morten Iversen  eller Geir Morten Iversen.  Han var jammevert ved Oslo Jazzhus i 1993, ofte med Tom Olstad trommer og Thomas Winther Andersen eller Kåre Garnes bass. 

Fra 1999 ga han ut plater i trompeteren Torgrim Sollids "Line Up" ledet av Winther Andersen.  Samtidig var han musikalsk leder for Prime Time Orchestra (etablert 1981) som fremførte flere av hans komposisjoner. Også Bergen Big Band hadde ham på reportoiret i 2001-sesongen.  

Han var musikklærer ved Norges musikkhøgskole da han i 2002 mottok 25 000 kroner i stipend fra det japanske Sasakawa-fondet, det måtte han bruke på å spille med japanske musikere og undervise der borte. Turneer til Japan fulgte i 2003, 2008, 2009 og i 2012.  På denne tiden ledet han også sin egen Håkon Storm-Mathisen Kvartett med Tore Brunborg saksofon, Finn Guttormsen bass og Jarle Vespestad trommer. De spilte jo ellers i Farmers Market som tok en spillepause.  

Med Beate S. Lech og nevnte Brunborg ledet han også en trio. Solodebuten med egne komposisjoner i 2005 var sikker. Oppfølgeren som soloartist kom i 2012, da hadde han i mellomtiden utgitt plate med The Livin' Jazz Orchestra.  De senere åra har han vært i gruppa *Winther-Storm* sammen med  bassist Thomas Winther Andersen fra Nederland, den argentinske saksofonisten Natalio Sued og den nederlandske trommeslageren Mark Coehoorn (utgivelser på NorCD).  

Han forkortet navnet til **Håkon Storm** rundt 2009.
## Utgivelser
* Line up, *Line up* (NorCD, 1998)
* Håkon Storm-Mathisen, *Canned Second* (Curling Legs, 2005). Med Finn Guttormsen bass, Jarle Vespestad trommer samt Nils Jansen på saksofon.  Mest egne komposisjoner.
* The Livin' Jazz Orchestra, *Matsukaze* (Aim/Musikkoperatørene, 2006).  Verkene «Ourobouros» og «Matsukaze» med til sammen 15 satser
* Winther-Storm (Håkon Storm, Thomas Winther Andersen, Mark Coehoorn og Natalio Sued), *Patchwork* (NorCD, 2010)
* Håkon Storm, *Zinober* (NorCD, 2012). Solo og egne komposisjoner.
* Winther-Storm (Håkon Storm, Thomas Winther Andersen, Mark Coehoorn og Natalio Sued), *Spinnaker* (NorCD, 2012)
* Håkon Storm, *Fosfor* (NorCD, 2014). Solo gitar.
* Håkon Storm, *Volta Trio* (NorCD, 2016)

## Referanser

## Eksterne lenker
*
Harry FitzGibbon Boswell

**Henry «Harry» FitzGibbon Boswell** (født 6. januar 1915 i Montréal, død 14. mars 1999) var en canadisk offiser. Han deltok i andre verdenskrig og kjempet i 1940 i Norge. Boswell ble tildelt det norske Krigskorset med sverd for sin innsats.

## Bakgrunn
Boswell kom fra en velstående familie, som eide Boswell Brewery i Québec. Han gikk ved Bishop's College School og ble deretter offiser og ingeniør ved Royal Military College of Canada i Kingston i Ontario.

Kadettperioden ble etterfulgt av tjeneste i den britiske hæren. I 1937 ble han sekondløytnant i britiske Royal Engineers og i 1939 løytnant.

## Andre verdenskrig
I april 1940 ble Boswells avdeling sendt til Norge for å motstå de tyske invasjonsstyrkene. Avdelingen hans ble satt inn i Gudbrandsdalen, der Boswell utmerket seg under den britisk tilbaketrekningen fra Otta til Dombås. Boswell ledet arbeid med å sprenge broer for å forsinke tysk framrykking, noe som ga de britiske styrkene bedre tid til å gå i stilling.

Innsatsen fra aprildagene 1940 ble i 1942 hedret med Krigskorset med sverd av norske myndigheter i eksil i London.

## Senere tjeneste
Boswell fortsatte sin tjeneste i den britiske hæren. Han var blant annet en tid i Singapore.

Han ble pensjonert i 1967 og hadde da rang av oberst.

## Utmerkelser
Boswell var offiser av Order of the British Empire.

## Referanser
Superstjerne

***Superstjerne*** er et musikkalbum med Superbarna, utgitt den 7. oktober 2011.

## Sporliste
# «Na na na» (med Alexander Rybak)
# «Monsterunivers»
# «Jeg reiser»
# «Alle skal hjem»
# «Vi kan være venner»
# «Undring»
# «ABC»
# «Det er tøft»
# «Blomstereng»
# «Superstjerne»
# «-20. Singback»
Ceridia

* se systematisk inndeling

***Ceridia*** er en slekt av sommerfugler som tilhører familien svermere (Sphingidae).

## Utseende
Middelsstore (vingespenn 40-60 millimeter) svermere.
*Ceridia heuglini* og *C. mira* er lysbrune med en trekantet, mørkere brun flekk ved forvingens forkant, *C. nigricans* er mer gråbrunt spraglete.
I vingespissen er den en mørk flekk som på innersiden er avgrenset av en hvit halvsirkel.

## Utbredelse
Slekten er utbredt i Afrika inkludert Madagaskar.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien svermere, Sphingidae
************* Underfamilien Smerinthinae
************** Slektsgruppen Smerinthini
*************** Slekten *Ceridia* Rothschild & Jordan, 1903
**************** *[[Ceridia heuglini]]* (R. Felder, 1874)
**************** *[[Ceridia mira]]* Rothschild & Jordan, 1903
**************** *[[Ceridia nigricans]]* Griveaud, 1959

## Kilder
* Markku Savela's Lepidoptera and some other life forms: Sjekkliste over artene. Hentet 18.10. 2012.

## Eksterne lenker
* 
* Bilder av ''Ceridia heuglini''
* Bilder av ''Ceridia mira''
* Bilder av ''Ceridia nigricans''
Juleønsker

***Juleønsker*** er et musikkalbum med Superbarna, utgitt den 16. november .

## Sporliste
# «Adventstid»
# «Juleønsker»
# «Det er født en konge stor»
# «Julebakevise»
# «En liten nissevise»
# «Natt i Betlehem»
# «A Miracle Has Happened»
# «Nissen danser samba»
# «Pakkesang»
# «Det er jul»
# «Adventstid prolog»

## Referanser


## Eksterne lenker
*
Hussain Ali Yousafi

**Hussain Ali Yousafi** (Persisk/Urdu: **حسین علی یوسفی**, født 1958 i Quetta i Vest-Pakistan, død 26. januar 2009 samme sted) var en etnisk hazara som var politiker og forfatter i Balutsjistan, Pakistan. Yousafi var formann for Hazaraenes demokratiske parti (HDP), og medlem av bystyret i Quetta. Han ble myrdet av en ukjent gjerningsmann i 2009, etter drapet har han blitt selve symbolet av HDP og hazarafolkets kamp mot diskriminering.

## Politisk og sosial karriere
Hussain Ali Yousafi tok mastergrad i handel fra University of Balochistan Quetta i 1985. Han ble valgt til formann for Hazaraenes demokratiske parti i desember 2008. Yousafi ble valgt to ganger som president for Hazaraenes studentføderasjon (HSF) og innehadde vervet fra 1978 til 1985. Yousafi var et eksklusivt medlem av Tanzeem-e Nasl-e Nau Hazara Moghol for flere år etter 80-tallet. Han stilte flere ganger til provinsielle og nasjonale forsamlingsvalg. Han var også medlem av bystyret i Quetta fra 1983 til 1987.  Yousafi besøkte mange land for å fremme sitt fredsprojekt, så vel som for politiske oppdrag for Hazara nation.

## Andre akademiske og kreative arbeid
Hussain Ali Yousafi skrev og regisserte mange hazaragispråklige dramaer og spilte i dem selv. Han skrev også poesi på hazaragi. Han opptredte også på Radio Pakistan Quetta på Hazaragi time som Pewand lali, et stykke som ble spilt på hazaragi-språket.

## Drapet på Yousafi
Hussain Ali Yousafi ble skutt av en ukjent morder i Quetta den 26. januar 2009. Mordet ble sett på som det største tapet for hazarafolket etter drapet på Abdul Ali Mazari av Taliban i Afghanistan.

#### Reaksjoner på drapet
Flere politiske ledere fra Pakistan, som Asif Ali Zardari, fordømte dette politiske drapet. Som reaksjon, begynte hazaraere og andre å være med på protester og samlinger i flere forskjellige land. Demonstrasjoner fant sted i Pakistan, og Afghanistan, såvel som i Canada, Australia, Europa, og USA.

Hazaranes Demokratiske Parti organiserte All Parties Conference (APC) den 8. februar 2009 i Quetta, som hadde som mål å gjenskape fred og ro, men også å fordømme drapet på Yousafi. Det var mange partier som kom, det inkluderte National Party, Balochistan Natioal Party og Pakistan Muslim League.

Hazaranes Demokratiske Parti forandret tittelen til Yousafi fra «formann» til «Shaheed formann» («Martyr formann»).

## Referanser


## Se også
* Abdul Ali Mazari
* Forfølgelsen av hazarafolket i Quetta
* Hazara demokratiske parti
* Folkemord
* Forfølgelse
* Etnisitet
* Tolver-sekten
* Islam
* Sjiaislam 
* Sunniislam
* Afghanistan
* Forfølgelsen av hazarafolket i Quetta
* Taliban
* Abdur Rahman Khan
* Den afghansk-sovjetiske krig 
* Nordalliansen
* Abid Ali Nazish
Supernova (album)

***Supernova*** er et musikkalbum med Superbarna, utgitt i 2009. Dette er gruppas debutalbum.

## Sporliste

# «Gyldne struper»
# «Sånn er det bare»
# «Supernovabossanova»
# «Det spirer en blomst»
# «Jesus er vår venn»
# «I samme båt»
# «Vi vil synge rockesanger»
# «Vi er venner»
# «Det er tid for å klappe nå»
# «Hei på deg»
# «God natt fra meg»
;Singback
# «Gyldne struper»
# «Sånn er det bare»
# «Supernovabossanova»
# «Det spirer en blomst»
# «Jesus er vår venn»
# «I samme båt»
# «Vi vil synge rockesanger»
# «Vi er venner»
# «Det er tid for å klappe nå»
# «Hei på deg»
# «God natt fra meg»
Polyptychoides

* se Systematisk inndeling

***Polyptychoides*** er en slekt av sommerfugler som tilhører familien svermere (Sphingidae). 
## Utseende
Middelsstore til store (vingespenn 50-110 millimeter), smalvingede, gråbrunaktige svermere. Forvingene er gjerne litt sigdformede, og bakhjørnet (*tornus*) er markert uttrukket. Forvingen er lyst gråbrun, vanligvis med tre tynne, mørkere tverrstreker. Hos noen av artene er det stor forskjell på regntids- og tørketidsformer.

## Levevis
I alle fall én av artene har larver på trær i slektene *Cordia* (Boraginaceae) og *[[Nesletre|Celtis]]* (hampfamilien).

## Utbredelse
Slekten er utbredt i Afrika sør for Sahara.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien svermere, Sphingidae
************* Underfamilien Smerinthinae
************** Slekten *Polyptychoides* Carcasson, 1968
*************** *[[Polyptychoides afarissaque]]* Darge, 2004
*************** *[[Polyptychoides assimilis]]* (Rothschild & Jordan, 1903)
*************** *[[Polyptychoides cadioui]]* Darge, 2005
*************** *[[Polyptychoides digitatus]]* (Karsch, 1891)
*************** *[[Polyptychoides erosus]]* (Jordan, 1923)
*************** *[[Polyptychoides grayii]]* (Walker, 1856)
*************** *[[Polyptychoides insulanus]]* Darge, 2004
*************** *[[Polyptychoides mbarikensis]]* Darge & Minetti, 2005
*************** *[[Polyptychoides niloticus]]* (Jordan, 1921)
*************** *[[Polyptychoides obtusus]]* Darge, 2004
*************** *[[Polyptychoides politzari]]* Darge & Basquin, 2005
*************** *[[Polyptychoides ruaha]]* Darge, 2004
*************** *[[Polyptychoides septentrionalis]]* Darge, 2004
*************** *[[Polyptychoides vuattouxi]]* Pierre, 1989

## Kilder

* Markku Savela's Lepidoptera and some other life forms: Sjekkliste over artene. Hentet 19.10. 2012.
* African Moths - ''Polyptychoides grayii'' 

## Eksterne lenker
* 
* Bilder av artene
Christmas Tales

***Christmas Tales*** er et musikkalbum med Alexander Rybak. Albumet ble utgitt den 23. november 2012. På platen deltar Annsofi Pettersen og Didrik Solli-Tangen. 

## Sporliste

# «The Christmas Song»
# «Winter Wonderland»
# «Let It Snow»
# «Have Yourself a Merry Little Christmas»
# «Tell Me When»
# «Santa Claus Is Coming to Town»
# «Baby It's Cold Outside»
# «Rudolph the Red-nosed Reindeer»
# «Presents»
# «Silver Bells»
# «I'll Be Home for Christmas»
# «Silent Night»

## Eksterne lenker
*
Gul og blå

***Gul og blå*** er et musikkalbum med Pjokken Eide, utgitt i 1965 og nyutgitt som digitalalbum i 2011.

## Sporliste
# «En folkelig vise»
# «Musikerens dilemma»
# «Bassangeren»
# «Ferieliv»
# «Kjærlighetsdans»
# «Takk for lånet, USA»
# «En ny dag»
# «Norsk rag no. 1»
# «En van-skjebne»
# «Innpiskeren»
# «Hallikens tale»

## Eksterne lenker
*
Minnesmerket over sintier og romer under nasjonalsosialismen

**Minnesmerket over sintier og romer under nasjonalsosialismen** er et minnesmerke i Tiergarten i Berlin. Det er plassert sør for Riksdagsbygningen. Det skal minne om porajmos, det nasjonalsosialistiske folkemordet på de forfulgte «sigøynere» i Europa. 

Minnesmerket ble innviet 24. oktober 2012 av forbundspresident Joachim Gauck og forbundskansler Angela Merkel. Det er oppført etter planer av Dani Karavan og kostet 2,8 millioner euro. 

Monumentet består av et sirkelrundt vannspeil eller brønn med svart «uendelig dyp» grunn. I sentrum av vannspeilet er en trekantet sten med en frisk blomst. Den trekantede formen viser til symbolet på fangedraktene i konsentrasjonsleirene. Når blomsten visner  eller en gang om dagen, synker stenen ned i dypet for senere å komme til overflaten med en ny og frisk blomst, symbolet på livet, sorgen og minnet. Med brønnen vil Karavan at tilskueren møter temaet med refleksjon og uten strid.

Rundt monumentet er det oppført informasjonstavler kalt en *Kronologisk fremstilling av folkemordet på sintier og romer.*

## Referanser


## Eksterne lenker
* 
* Minnesmerket på regjeringens internettside <small>(tysk)</small> . Besøkt 25. oktober 2012
Abercrombie & Fitch

**Abercrombie & Fitch** (**A&F**) er en amerikansk kjede av klesbutikker som fokuserer på dyrere casualklær for yngre kunder og har sitt hovedkvarter i New Albany i den amerikanske delstaten Ohio, en forstad til Columbus. Kjeden har over 300 butikklokasjoner i USA, og vokser internasjonalt. Selskapet driver også varemerkene: Abercrombie Kids og Hollister Co., i tillegg til de to merkene, Ruehl No.925 og Gilly Hicks, som ble avviklet tidlig i 2010 og i 2015, respektive.

Abercrombie & Fitch er kjent for å bruke «merkevarerepresentanter» (tidligere betegnet som «modeller»") som betjening i sine butikker. 
Deres viktigste konkurrenter er Aéropostale og American Eagle Outfitters. Deres yngre undermerke, Abercrombie Kids, konkurrerer med Aéropostales P.S. og American Eagle Outfitters' 77kids.

Deres største butikk ligger på Fifth Avenue i New York, med fire etasjer for både dame- og herreklær.

## Europa
Abercrombie & Fitch åpnet sin første europeiske butikk i 2005 i London. En annen butikk åpnet november 2010 i København og videre ekspansjon er planlagt til Sverige. 

## Eierskap
Selskapet ble kjøpt av Limited Brands i 1988, for senere å bli børsnotert som et eget selskap på NYSE i 1996. 

Selskapet ble grunnlagt i 1892 av David T. Abercrombie og Ezra Fitch for å selge eksklusivt sport-, jakt- og treningsutstyr. Selskapet hadde økonomiske problemer på 1960-tallet, og ble kjøpt opp av The Limited som i 1988 skilte varemerket ut som et selvstendig aksjeselskap. Den nye lederen Mike Jeffries relanserte merket ved å appellere til ungdom med slagordene «Casual Luxury» og «Lifestyle Brand».

## Referanser




## Eksterne lenker
* 
* Pressemelding om ekspansjonsplaner til Sverige
José Macedo

**José Carlos Macedo** (født 1972) er en portugisisk handikappet bocciaspiller, som konkurrerer i klassen BC3, som er en av klassene for utøvere med cerebral parese eller andre funksjonshemminger, som ikke greier å holde og kaste ballen selv, men må bruke bocciarenne. 

Han har cerebral parese, og begynte med boccia i 1992. 

## Karriere
Macedo vant to gullmedaljer ved Paralympiske sommerleker 1996 i Atlanta. Han fikk gull både individuelt i klassen BC1 wad (med bocciarenne - with assistive devices) og i lagkonkurransen i samme klasse. Også ved Paralympiske sommerleker 2000 i Sydney fikk han gull individuelt, denne gangen i klassen BC3. Han deltok også i parkonkurransen, men der tapte Portugal bronsefinalen mot Canada.

Han kom på 5.-plass individuelt ved EM i boccia 2005, der Portugal fikk gull i parkonkurransen. Året etter, ved VM i 2006, kom han på 6.-plass, mens Portugal kom på 4.-plass i parkonkurransen i klassen BC3.

Ved EM i boccia 2009 kom han på femteplass, mens Portugal forsvarte gullet i parkonkurransen fra EM i 2005. Året etter fikk han sølv ved VM i boccia (CPISRA Boccia World Championships 2010), bak Ho-Won Jeong. Her tapte Portugal finalen 0-10 mot Sør-Korea, og fikk VM-sølv.

I 2011 kom han på 14.-plass i klassen BC3 ved CPISRA Boccia World Cup 2011, der Ho-Won Jeong vant gull, mens det portugisiske laget finn bronse i parkonkurransen. Ved utgangen av 2011 var han rangert som nummer 4 i verden i sin klasse.

Ved Paralympiske sommerleker 2012 i London fikk han to medaljer. Han fikk bronse individuelt i klassen BC3, der han tapte på tie-break for Ho-Won Jeong i semifinalen, etter 2-2 etter de fire ordinære omgangene, men slo Han-Soo Kim 3-2 i bronsefinalen. Han deltok også i parkonkurransen i klassen BC3, der Portugal fikk sølv, etter tap 1-4 mot Hellas i finalen.

## Referanser


## Eksterne lenker
* Profil hos IPC 
* London 2012 - Jose Macedo
* London 2012 - Athletics - Boccia (resultater PL 2012)
Praedora

* se Systematisk inndeling 

***Praedora*** er en slekt av sommerfugler som tilhører familien svermere (Sphingidae).

## Utseende
Små til middelsstore (vingespenn 40-50 millimeter), gråbrune svermere.
Disse artene er nokså nattfly-lignende.

## Levevis
Larvene har blitt funnet på slekten *Clerodendron* (Verbenaceae).

## Utbredelse
Slekten forekommer i Afrika, mest i den sørlige delen.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien svermere, Sphingidae
************* Underfamilien Sphinginae
************** Gruppen Sphingini
*************** Slekten *Praedora* Rothschild & Jordan, 1903
**************** *[[Praedora leucophaea]]* Rothschild & Jordan, 1903
**************** *[[Praedora marshalli]]* Rothschild & Jordan, 1903
**************** *[[Praedora plagiata]]* Rothschild & Jordan, 1903
**************** *[[Praedora puchneri]]* Pierre & Schmit, 2008
**************** *[[Praedora tropicalis]]* Rothschild & Jordan, 1912

## Kilder
* Markku Savela's Lepidoptera and some other life forms: Sjekkliste over artene. Hentet 18.10. 2012.

## Eksterne lenker
* 
* Bilde av ''Praedora marshalli''
Pachylia

* se systematisk inndeling

***Pachylia*** er en slekt av svermere.

## Utseende
Store (vingespenn 100-140 millimeter), lysbrune svermere. Forvingene er spisse.
De kraftige larvene kan forekomme i mange ulike fargevarianter.

## Levevis
Larvene lever på planter i morbærfamilien (Moraceae), særlig på fikenslekten (*Ficus*).

## Utbredelse
Slekten er utbredt i Mellom- og Sør-Amerika, nordligst til Texas.

## Systematisk inndeling

* Ordenen sommerfugler, Lepidoptera Linnaeus, 1758
** Underordenen Ditrysia
*** Gruppen storsommerfugler, Macrolepidoptera
**** Overfamilien Bombycoidea
***** Familien svermere, Sphingidae
****** Underfamilien Macroglossinae
******* Slektsgruppen Dilophonotini
******** Slekten *Pachylia* Walker, 1856
********* *[[Pachylia darceta]]* Druce, 1881
********* *[[Pachylia ficus]]* (Linnaeus, 1758)
********* *[[Pachylia syces]]* (Hübner, 1819)


Pachylia darceta MHNT CUT 2010 0 340 French Guiana, female.jpg|*Pachylia darceta*
Pachylia ficus MHNT.jpg|*Pachylia ficus*
Pachylia syces MHNT CUT 2010 0 519 Rio Bamba Equateur - male.jpg|*Pachylia syces*


## Kilder
* Markku Savela's Lepidoptera and some other life forms: Sjekkliste over artene. Hentet 25.10. 2012.
* Oehlke, B. (2011) Tribus Dilophonotini. Med bilder av artene http://www.silkmoths.bizland.com/trdilophonotini.htm

## Eksterne lenker
*
Eupyrrhoglossum

* se systematisk inndeling

***Eupyrrhoglossum*** er en slekt av svermere.

## Utseende
Middelsstore (vingespenn 50-75 millimeter), svært kraftige, brunlige svermere. Kroppen er kort sylindrisk. Kroppen og forvingene er mørkt gråbrune, bakvingene gule og svarte.

## Levevis
Larvene lever på planter i maurefamilien (Rubiaceae). De voksne svermerne flyr om dagen, da de henger svirrende foran blomstene de besøker.

## Utbredelse
Slekten er utbredt i Mellom- og Sør-Amerika.

## Systematisk inndeling

* Ordenen sommerfugler, Lepidoptera Linnaeus, 1758
** Underordenen Ditrysia
*** Gruppen storsommerfugler, Macrolepidoptera
**** Overfamilien Bombycoidea
***** Familien svermere, Sphingidae
****** Underfamilien Macroglossinae
******* Slektsgruppen Dilophonotini 
******** Slekten *Eupyrrhoglossum* Grote 1865
********* *[[Eupyrrhoglossum corvus]]* (Boisduval, 1870)
********* *[[Eupyrrhoglossum sagra]]* (Poey, 1832)
********* *[[Eupyrrhoglossum venustum]]* Rothschild & Jordan, 1910

Eupyrrhoglossum corvus MHNT CUT 2010 0 7 Chanchamayo Peru Male dorsal.jpg|*[[Eupyrrhoglossum corvus]]*
Eupyrrhoglossum sagra MHNT CUT 2010 0 7 Bolivie Chapare male dorsal.jpg|*[[Eupyrrhoglossum sagra]]*
Eupyrrhoglossum venustum MHNT CUT 2010 0 7.jpg|*[[Eupyrrhoglossum venustum]]*


## Kilder
* Markku Savela's Lepidoptera and some other life forms: Sjekkliste over artene. Hentet 2.10. 2012.

## Eksterne lenker
* 
* Oehlke, B. (2011) Tribus Dilophonotini. Med bilder av artene http://www.silkmoths.bizland.com/trdilophonotini.htm
Den nationnale winsten

***Den nationnale winsten*** er en bok utgitt i 1765 av Anders Chydenius, som var «opplysningsprest» i det finlandssvenske Österbotten. Han anså merkantilismen og privilegiesamfunnet som undertrykkende. Han argumenterte for frihandel og fremsatte grunnleggende frihetsprinsipper for markedsøkonomien, elleve år før Adam Smiths bok *[[Nasjonenes velstand]]*. Chydenius ble slik en forløper for 1800-tallets liberalisme. Chydenius skildrer også det som Smith senere kom til å kalle «den usynlige hånd», men var langt på nær en så veloverveid teoretiker.

## Referanser


## Eksterne lenker
*
*
Euproserpinus

* se systematisk inndeling

***Euproserpinus*** er en slekt av sommerfugler som hører til familien svermere (Sphingidae).

## Utseende
Små til middelsstore til store (vingespenn 30-55 millimeter), kraftige svermere. Vingene er påfallende små sammenlignet med den korte, tykke, hårete kroppen. Forvingen er brungrå, delvis kledt med oppstående skjell som får dem til å virke litt rufsete. Bakvingene er gjerne hvite med mørk kant.

## Levevis
Disse artene lever i halvørken og andre tørre områder. Larvene lever på planter i mjølkefamilien (Onagraceae). De voksne svermerne flyr om dagen.

## Utbredelse
Slekten er begrenset til tørre områder i det sørvestlige Nord-Amerika, mest i California.
To av de tre artene har meget begrensede utbredelser og er regnet som sterkt truede.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien svermere, Sphingidae
************* Underfamilien Macroglossinae
************** Slektsgruppen Macroglossini Harris, 1839
*************** Gruppen Macroglossina Harris, 1839
**************** Slekten *Euproserpinus* Grote & Robinson, 1865
***************** *[[Euproserpinus euterpe]]* Edwards, 1888 - bare kjent fra to lokaliteter i California
***************** *[[Euproserpinus phaeton]]* Grote & Robinson, 1865
***************** *[[Euproserpinus wiesti]]* Sperry, 1939 - svært sjelden og truet

## Kilder
* Markku Savela's Lepidoptera and some other life forms: Sjekkliste over artene. Hentet 25.10. 2012.
* Oehlke, B. (2011) Tribus Macroglossini. Med bilder av artene og biologisk informasjon http://www.silkmoths.bizland.com/trmacroglossini.htm
## Eksterne lenker
*
Hendrick ter Brugghen

**Hendrick Jansz ter Brugghen** (eller **Terbrugghen**) (født 1588, død 1. november 1629) var en nederlandsk maler. Han var en av de ledende medlemmene av Utrecht-skolen, som var sterkt inspirert av Caravaggio. Ter Brugghen malte hovedsakelig religiøse malerier i sterk naturalisme.

## Liv og gjerning
Lite er kjent om hans tidlige liv. Kanskje var han født i Haag, men familien hans flyttet muligens til den sterkt katolske byen  Utrecht tidlig i  1590-årene. Her begynte han i lære hos Abraham Bloemaert, da han var tretten år gammel. Av Bloemaert, en historiemaler knyttet til manierismen, lærte han det grunnleggende i malerkunsten.

I 1604 reiste Ter Brugghen til Italia. I Roma fikk han sett verkene til Caravaggio og hans chiaroscuroteknikk. Annibale Carracci, Domenichino og Guido Reni var andre italienske malere som han dro innflytelse av.

Han var tilbake i Utrecht i 1614 og sammen med Gerard van Honthorst var han en ledende kunster i en stil påvirket av Caravaggio. Maleriene hans har en dramatisk bruk av lys og skygge. Ter Brugghen fant favorittmotivene sine ved kroa; øldrikkere og musikere i halvfigurer. Men han laget også religiøse bilder i stort format og gruppeportretter, samtidig også bilder med følelseladde emner. Ter Brugghen malte også gatescener, etter inspirasjon fra Quinten Massijs og Marinus van Reymerswaele.

Selv om Hendrick ter Brugghen døde ung, fikk arbeidet hans stor innflytelse på andre malere. Måten han skapte religiøse emner finnes for eksempel i verkene til Rembrandt. Stilelementer hos Ter Brugghen kan man også opp i verkene til Frans Hals, Johannes Vermeer og Carel Fabritius. Peter Paul Rubens omtalte Ter Brugghen i sine verk som «bedre enn alle de andre av Utrecht-malerne». *Fløytespilleren* og *Matteus kallelse*, begge fra 1621, er mellom de mest kjente maleriene til Hendrick ter Brugghen.

Han døde i Utrecht i 1629.

## Referanser


## Kilder
* *Aschehougs kunsthistorie. Bind 4 Kunstleksikon*

## Eksterne lenker
*
Lu Lun

**Lu Lun** (tradisjonell kinesisk: 盧綸, forenklet kinesisk: 卢纶, pinyin: *Lú​​ Lún*, født 739 i Yongji i Shanxi i Kina, død 799), stilnavn:  **Yun Yan** (允言 / 允讠/ *Yǔn​ Yán*), var en kinesisk dikter under Tangdynastiet. Seks av hans dikt er medtatt i den berømte antologien 300 Tang-dikt.

## Referanser